Santiago de Compostela

Santiago de Compostela er en by i Spania, og hovedstad i den autonome regionen Galicia nordvest i landet. Byen er et kjent pilegrimsted for europeiske katolikker. Dette fordi man i år 813 oppdaget en grav man antok tilhørte Apostelen Jakob. Han ble henrettet i Jerusalem i år 44, men levningene skal ha blitt ført til Compostela der han i en periode hadde virket. Både byen og pilegrimsveien dit (Jakobsveien, sp. Camino de Santiago) gjennom Frankrike og Spania står oppført på UNESCOs liste over verdens kulturarv.

Navnet «Compostela» mener man kommer av det latinske campus stellae – «stjernens egn», og Santiago de Compostela blir slik «St. Jakob i Stjernens Egn». Apostelens levninger ble etter folketroen begravet der en gjeter hadde sett en stjerne, og en kirke ble etter hvert bygget over graven. Senere ble denne kirken erstattet med Santiago de Compostela-katedralen som står i dag (påbegynt sent på 1000-tallet).

Compostela har i dag i overkant av 90 000 innbyggere. Byen har også et universitet, og var Europeisk kulturhovedstad i 2000.

Se også
Santiago-ordenen

Referanser

Eksterne lenker
 
 The Confraternity of Saint James
 Jakobsveien
 Pilgrims Guide skrevet av pilegrimer (Engelsk)
 Pilegrimsforum med over 2600 medlemmer og tusenvis av spørsmål og svar ang pilegrimsferden  (Engelsk)

Byer i Galicia
Kommuner i Galicia
Verdensarven i Spania
Katolske valfartsmål 
Europeiske kulturhovedsteder
La Coruña (provins)